ระเบียบสวัสดิการกรมบังคับคดี พ.ศ. 2562----------------------------------------------- โดยที่เป็นการสมควรปรับปรุงระเบียบเกี่ยวกับการจัดสวัสดิการภายในกรมบังคับคดี และที่แก้ไขเพิ่มเติม เพื่อรวบรวมให้เป็นหมวดหมู่เดียวกัน มีความทันสมัย สะดวกต่อการบริหารจัดการ และเพื่อให้ การจัดสวัสดิการภายในกรมบังคับคดีมีประสิทธิภาพและเหมาะสมยิ่งขึ้น อันมีผลเป็นการเสริมสร้างขวัญและ กําลังใจในการปฏิบัติงานของบุคลากรกรมบังคับคดี อาศัยอํานาจตามความในข้อ 9 (2) ของระเบียบสํานักนายกรัฐมนตรีว่าด้วยการจัดสวัสดิการภายในส่วนราชการ พ.ศ. 2547 คณะกรรมการสวัสดิการจึงวางระเบียบไว้ดังต่อไปนี้ ข้อ ๑ ระเบียบนี้เรียกว่า "ระเบียบสวัสดิการกรมบังคับคดี พ.ศ. 2562"ข้อ ๒ ระเบียบนี้ให้มีผลใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบดังต่อไปนี้ (1) ระเบียบกรมบังคับคดีว่าด้วยการจัดสวัสดิการภายในกรมบังคับคดี พ.ศ. 2549 (2) ระเบียบกรมบังคับคดีว่าด้วยการจัดสวัสดิการภายในกรมบังคับคดี (ฉบับที่ 2) พ.ศ. 2556 (3) ระเบียบสวัสดิการกรมบังคับคดีว่าด้วยการสงเคราะห์สมาชิกสวัสดิการกรมบังคับคดี พ.ศ. 2549 (4) ระเบียบสวัสดิการกรมบังคับคดีว่าด้วยการสงเคราะห์สมาชิกสวัสดิการกรมบังคับคดี (ฉบับที่ 2) พ.ศ. 2556 (5) ระเบียบสวัสดิการกรมบังคับคดีว่าด้วยการสงเคราะห์สมาชิกสวัสดิการกรมบังคับคดี (ฉบับที่ 3) พ.ศ. 2561 (6) ระเบียบสวัสดิการกรมบังคับคดีว่าด้วยการเงินและการบัญชีของกองทุนสวัสดิการ (ฉบับที่ 2) พ.ศ. 2549 (7) ระเบียบสวัสดิการกรมบังคับคดีว่าด้วยการให้ลูกจ้างตามสัญญาจ้างเหมาบริการ กู้ยืมเงิน พ.ศ. 2554 บรรดา กฎ ข้อบังคับ คําสั่ง ระเบียบ ประกาศ และแนวปฏิบัติอื่นใด ในส่วนที่กําหนดไว้ในระเบียบนี้ หรือขัด หรือแย้ง กับระเบียบนี้ให้ใช้ระเบียบนี้แทนข้อ ๔ ในระเบียบนี้ "คณะกรรมการ" หมายความว่า คณะกรรมการสวัสดิการกรมบังคับคดี "คณะอนุกรรมการ" หมายความว่า คณะอนุกรรมการสวัสดิการต่างๆ ซึ่งได้รับการแต่งตั้งจากคณะกรรมการสวัสดิการ เพื่อรับผิดชอบในการจัดสวัสดิการและหรือดําเนินการจัดสวัสดิการภายในกรมบังคับคดี ตามที่คณะกรรมการสวัสดิการมอบหมาย "ประธานกรรมการ" หมายถึง ประธานคณะกรรมการสวัสดิการกรมบังคับคดี "สมาชิก" หมายความว่า สมาชิกสวัสดิการตามระเบียบนี้ "เจ้าหน้าที่" หมายความว่า ข้าราชการหรือลูกจ้างหรือพนักงานราชการของกรมบังคับคดีที่ได้รับแต่งตั้งให้ปฏิบัติงานสวัสดิการกรมบังคับคดีและให้หมายความรวมถึงลูกจ้างของสวัสดิการกรมบังคับคดี "กองทุนสวัสดิการ" หมายความว่า กองทุนสวัสดิการกรมบังคับคดี รวมถึงกองทุนที่จัดตั้งขึ้นโดยเงินกองทุนสวัสดิการ "ผู้บริหาร" หมายถึง อธิบดีและรองอธิบดีกรมบังคับคดีหมวด ๑ ความทั่วไป-------------------------------ข้อ ๕ สวัสดิการกรมบังคับคดีมีวัตถุประสงค์ดังนี้ (1) ให้สวัสดิการแก่สมาชิกเพิ่มเติมหรือนอกเหนือไปจากสวัสดิการของทางราชการ (2) ให้บริการหรือจัดกิจกรรมอื่นใดอันจะก่อให้เกิดประโยชน์แก่สมาชิก (3) จัดกิจกรรมส่งเสริมและสนับสนุนการสร้างความสามัคคี สัมพันธภาพอันดีระหว่างสมาชิก (4) ให้การสงเคราะห์ช่วยเหลือในด้านการเงินแก่สมาชิกกรณีประสบความเดือดร้อนตามความจําเป็น การฝึกอาชีพ (5) ให้การส่งเสริมและสนับสนุนสมาชิกในด้านการกีฬา สุขภาพ นันทนาการ การศึกษา เพื่อเสริมรายได้หรือลดรายจ่าย และการส่งเสริมคุณภาพชีวิตด้านอื่นๆ (6) เพื่อให้ยืมทดรองจ่ายในการปฏิบัติราชการโครงการหรือกิจกรรมที่เป็นประโยชน์แก่ราชการกรมบังคับคดี (7) เพื่อใช้จ่ายตามวัตถุประสงค์ของกรมบังคับคดี ในกรณีที่รายจ่ายนั้นไม่สามารถเบิกจากจากเงินงบประมาณ หรือกิจการต่างๆ ที่เป็นประโยชน์แก่กรมบังคับคดี ค่ารับรองผู้บริหาร หรือเงินช่วยงานต่างๆ ของผู้บริหารตามที่คณะกรรมการกําหนด (8) ดําเนินการอื่นใดอันเป็นการจัดสวัสดิการให้แก่สมาชิกตามที่คณะกรรมการเห็นสมควรข้อ ๖ ประเภทของสวัสดิการ ได้แก่ (1) การให้กู้เงิน (2) การกีฬา สุขภาพ และนันทนาการ (3) การให้บริการของร้านค้าสวัสดิการ (4) การฝึกอาชีพเพื่อเสริมรายได้หรือลดรายจ่ายให้แก่สมาชิก (5) การสงเคราะห์สมาชิกในด้านอื่นๆ เช่น เงินช่วยค่าอาหาร เงินช่วยค่าเดินทาง เงินช่วยค่าเครื่องแบบหรือเครื่องแต่งกาย เงินทุนการศึกษา หรือเงินสงเคราะห์ผู้ประสบภัย เป็นต้น (6) กิจกรรม บริการ หรือสวัสดิการประเภทอื่นตามที่คณะกรรมการเห็นสมควรข้อ ๗ ให้อธิบดีกรมบังคับคดีแต่งตั้งผู้รับผิดชอบงานด้านสวัสดิการภายในกรมบังคับคดี ทําหน้าที่บริหารงานสวัสดิการภายในส่วนราชการให้เป็นไปตามมติคณะกรรมการสวัสดิการและ ระเบียบนี้ และให้มีอํานาจหน้าที่ดังต่อไปนี้ด้วย (1) จัดทําแผนงาน โครงการ และงบประมาณประจําปีเสนอคณะกรรมการเพื่อพิจารณาอนุมัติ (2) เสนอความเห็นต่อคณะกรรมการในการออกระเบียบและวิธีปฏิบัติต่างๆ เพื่อใช้ในการดําเนินการสวัสดิการภายในกรมบังคับ (3) เสนอความเห็นต่อคณะกรรมการให้มีการจัดบริการหรือกิจกรรมสวัสดิการต่างๆ ตามความเหมาะสม (4) ให้คําปรึกษา แนะนํา และประสานงานกับผู้รับผิดชอบในการจัดการหรือดําเนินการ จัดสวัสดิการภายในกรมบังคับคดี ให้เป็นไปตามนโยบายของคณะกรรมการและระเบียบสวัสดิการกรมบังคับคดี (5) ดําเนินการทางธุรการในการบรรจุ แต่งตั้ง บังคับบัญชา และประเมินผลการปฏิบัติงานของลูกจ้างสวัสดิการกรมบังคับคดี (6) เป็นเจ้าหน้าที่ฝ่ายเลขานุการของคณะกรรมการ (7) ปฏิบัติงานอื่นใดตามที่คณะกรรมการสวัสดิการมอบหมายข้อ ๘ การปฏิบัติหน้าที่ของเจ้าหน้าที่ตามระเบียบนี้ ให้ถือว่าเป็นการปฏิบัติราชการหมวด ๒ สมาชิกสวัสดิการ----------------------------ข้อ ๙ สมาชิกสวัสดิการกรมบังคับคดี มี 3 ประเภท คือ (1) สมาชิกสามัญ ได้แก่ ข้าราชการและลูกจ้างประจํา (2) สมาชิกวิสามัญ ได้แก่ พนักงานราชการ ลูกจ้างชั่วคราว และลูกจ้างเหมาบริการ (3) สมาชิกสมทบ ได้แก่ สมาชิกสามัญที่พ้นจากการปฏิบัติงานกรมบังคับคดีเฉพาะ ที่เกษียณอายุราชการหรือเป็นผู้ที่ได้รับอนุมัติเข้าร่วมโครงการเกษียณอายุก่อนกําหนดหมวด ๓ คณะกรรมการสวัสดิการ-------------------------ข้อ ๑๐ คณะกรรมการสวัสดิการกรมบังคับคดี ประกอบด้วย (1) อธิบดีกรมบังคับคดีหรือผู้ที่อธิบดีกรมบังคับคดีมอบหมาย เป็นประธานกรรมการ (2) ข้าราชการในสังกัดกรมบังคับคดีซึ่งอธิบดีกรมบังคับคดีแต่งตั้งไม่เกินเจ็ดคน เป็นกรรมการโดยกรรมการอย่างน้อยคนหนึ่งต้องมีคุณวุฒิหรือมีประสบการณ์ทางด้านการเงินและบัญชี (3) ผู้แทนสมาชิกซึ่งคัดเลือกกันเองไม่เกินเจ็ดคน เป็นกรรมการ การคัดเลือกให้เป็นไปตามวิธีการที่อธิบดีประกาศกําหนด (4) ผู้รับผิดชอบงานด้านสวัสดิการภายในกรมบังคับคดี เป็นกรรมการและเลขานุการ ให้คณะกรรมการคัดเลือกกรรมการคนหนึ่งที่มีคุณวุฒิหรือมีประสบการณ์ทางด้านการเงินและ บัญชี เป็นเหรัญญิก มีหน้าที่ดําเนินการเกี่ยวกับการเงินและการบัญชีของกองทุนสวัสดิการ ให้อธิบดีกรมบังคับคดีแต่งตั้งข้าราชการในสังกัดกรมบังคับคดีเป็นผู้ช่วยเลขานุการจํานวนสองคน ข้อ ๑๑ กรรมการซึ่งเป็นผู้แทนสมาชิกตามข้อ 10 (3) มีวาระการดํารงตําแหน่งสองปี ผู้ที่พ้นจากตําแหน่งตามวาระอาจได้รับการคัดเลือกอีกได้ แต่จะดํารงตําแหน่งติดต่อเกินสองวาระไม่ได้ กรณีที่กรรมการซึ่งเป็นผู้แทนสมาชิกพ้นจากตําแหน่งก่อนครบวาระให้ดําเนินการคัดเลือกกรรมการแทน เว้นแต่วาระของกรรมการดังกล่าวเหลือไม่ถึงหนึ่งร้อยแปดสิบวันจะไม่คัดเลือกกรรมการแทนก็ได้ ในระหว่างนั้นให้ถือว่าคณะกรรมการมีจํานวนเท่าที่เหลืออยู่ข้อ ๑๒ กรณีกรรมการซึ่งเป็นผู้แทนสมาชิกตามข้อ 10 (3) พ้นจากตําแหน่งตามวาระและ ยังไม่สามารถคัดเลือกกรรมการใหม่แทน ให้กรรมการชุดเดิมปฏิบัติหน้าที่ต่อไปจนกว่าจะได้มีการคัดเลือกกรรมการข้อ ๑๓ กรรมการพ้นจากตําแหน่ง เมื่อ (1) พ้นจากราชการ (2) พ้นตามวาระ (3) ลาออก (4) ตาย (5) คณะกรรมการให้ออกเพราะบกพร่องต่อหน้าที่อย่างร้ายแรง การลาออกของกรรมการสวัสดิการตาม (3) ให้ยืนเป็นหนังสือต่อเลขานุการคณะกรรมการ สวัสดิการ และให้ถือว่าพ้นจากตําแหน่งเมื่อคณะกรรมการอนุมัติให้ออก กรณีที่ตําแหน่งประธานกรรมการว่างลง ให้คณะกรรมการเลือกกรรมการคนหนึ่งคนใด ทําหน้าที่แทนประธานกรรมการเป็นการชั่วคราวเพื่อดําเนินการต่อไปจนกว่าจะมีการแต่งตั้งประธานกรรมการข้อ ๑๔ คณะกรรมการ มีอํานาจหน้าที่ดังต่อไปนี้ (1) กําหนดนโยบายการจัดสวัสดิการประเภทต่างๆภายในกรมบังคับคดีให้เกิดประโยชน์ต่อสมาชิก (2) ออกระเบียบ ข้อบังคับ ประกาศ หรือหลักเกณฑ์และวิธีการต่างๆ เกี่ยวกับสวัสดิการ กรมบังคับคดี รวมทั้งระเบียบเกี่ยวกับการเงิน การบัญชี และทรัพย์สินตลอดจนกําหนดอํานาจหน้าที่ต่างๆ เกี่ยวกับการรับเงิน การจ่ายเงินและการเก็บรักษาเงิน นอกเหนือจากที่กําหนดไว้ในระเบียบนี้ (3) อนุมัติให้มีการจัดและยุบเลิกการจัดสวัสดิการประเภทต่างๆ ในกรมบังคับคดี (4) แต่งตั้งบุคคล คณะบุคคล หรือคณะอนุกรรมการที่เป็นข้าราชการหรือผู้ที่มิใช่ข้าราชการ เพื่อดําเนินการจัดสวัสดิการให้เป็นไปตามวัตถุประสงค์ของการจัดสวัสดิการภายในกรมบังคับคดีตามที่คณะกรรมการมอบหมาย (5) ควบคุม ดูแล การจัดสวัสดิการภายในกรมบังคับคดีให้เป็นไปตามระเบียบที่กําหนดและ อํานวยการจัดสวัสดิการให้เกิดประโยชน์สูงสุดต่อสมาชิกของกรมบังคับคดี (6) จัดการประชุมใหญ่สามัญประจําปีและการประชุมใหญ่วิสามัญของผู้เป็นสมาชิก (7) กําหนดอัตราค่าบริการในการใช้บริการสวัสดิการภายในที่กรมบังคับคดีจัดขึ้น (8) กําหนดค่าตอบแทนให้แก่กรรมการ อนุกรรมการ เจ้าหน้าที่สวัสดิการ และผู้สอบบัญชีตามที่เห็นสมควร (9) อนุมัติการจ้างลูกจ้างของสวัสดิการของกรมบังคับคดี กําหนดค่าตอบแทน จัดแบ่งงานกําหนดระเบียบและวิธีปฏิบัติงาน รวมทั้งจัดระบบการบริหารงานบุคคลของลูกจ้าง (10) อนุมัติหรือมอบอํานาจให้กรรมการคนหนึ่งคนใดเป็นผู้ดําเนินการก่อหนี้ผูกพัน หรือ ลงนามในเอกสารต่างๆ แทนคณะกรรมการ และจ่ายเงินกองทุนสวัสดิการร่วมกับเหรัญญิกตามหลักเกณฑ์ที่ คณะกรรมการประกาศกําหนด (11) ควบคุมการรับเงินและใช้จ่ายเงินของกองทุนสวัสดิการ (12) ปฏิบัติการอื่นใดที่จําเป็นเกี่ยวกับการจัดสวัสดิการภายในกรมบังคับคดี หรือตามที่ คณะกรรมการสวัสดิการข้าราชการตามระเบียบสํานักนายกรัฐมนตรีว่าด้วยการจัดสวัสดิการภายในส่วนราชการ พ.ศ. 2547 หรือคณะรัฐมนตรีมอบหมาย ระเบียบ ข้อบังคับ หรือเอกสารใดมีข้อความจํากัดอํานาจของผู้ที่ได้รับมอบหมายให้ทํานิติกรรมในเรื่องใดแทนคณะกรรมการ ให้ประกาศไว้โดยเปิดเผยให้สมาชิกและบุคคลอื่นที่เกี่ยวข้องทราบ โดยทั่วกันข้อ ๑๕ การจัดสวัสดิการหรือกิจกรรมภายในกรมบังคับคดีเรื่องใดที่มีความสําคัญและมี ลักษณะเฉพาะซึ่งสมควรแยกบริหารจัดการ คณะกรรมการสวัสดิการจะจัดดําเนินการโดยมีประกาศหรือ ข้อกําหนดการจัดสวัสดิการเป็นการเฉพาะ ตลอดจนกําหนดให้มีกองทุนสวัสดิการและการจัดทําบัญชี รับจ่ายเงินในเรื่องนั้นๆ แยกจากกองทุนสวัสดิการของกรมบังคับคดีได้ข้อ ๑๖ การประชุมคณะกรรมการให้มีการจัดประชุมอย่างน้อยไตรมาสละ 1 ครั้ง ในการประชุมคณะกรรมการ ต้องมีกรรมการมาประชุมไม่น้อยกว่ากึ่งหนึ่งของจํานวนกรรมการทั้งหมดจึงเป็นองค์ประชุม ถ้าประธานกรรมการไม่อยู่ในที่ประชุม หรือไม่สามารถปฏิบัติหน้าที่ได้ให้กรรมการผู้ที่ ได้รับมอบหมายจากประธานกรรมการทําหน้าที่ประธานในที่ประชุมข้อ ๑๗ มติของที่ประชุมให้ถือเสียงข้างมาก ถ้ามีคะแนนเสียงเท่ากันให้ประธานในที่ประชุม ออกเสียงเพิ่มขึ้นอีกเสียงหนึ่งเป็นเสียงขาดหมวด ๔ การเงิน การบัญชี และการตรวจสอบ--------------------ข้อ ๑๘ ให้มี "กองทุนสวัสดิการกรมบังคับคดี" เพื่อสะสมทุนและใช้จ่ายในการดําเนินงานตามวัตถุประสงค์ของการจัดสวัสดิการข้อ ๑๙ กองทุนสวัสดิการอาจมีรายได้ ดังนี้ (1) เงินค่าธรรมเนียมสมาชิกตามอัตราและระยะเวลาจ่ายที่คณะกรรมการกําหนด 2) เงินรายรับจากการจัดกิจกรรมหรือจัดบริการของสวัสดิการ (3) เงินบริจาคเพื่อการจัดสวัสดิการ (4) เงินอุดหนุนหรือรายได้อื่นตามที่รัฐบาลหรือหน่วยงานของรัฐจัดสรรให้ (5) รายได้อื่นๆ หรือเงินที่ได้รับมาเพื่อประโยชน์เดิมของข้าราชการกรมบังคับคดีเป็นส่วนรวม (6) ดอกผลของเงินรายได้ตาม (1) - (5) ข้อ ๒๐ บรรดาทรัพย์สินและหนี้สินหมุนเวียน และลูกหนี้เงินทดรองจ่ายของเงินกองทุนสวัสดิการที่มีอยู่เดิมให้โอนเป็นของกองทุนสวัสดิการตามระเบียบนีข้อ ๒๑ ให้ผู้ตรวจสอบภายในของกรมบังคับคดี เป็นผู้สอบบัญชีกองทุนสวัสดิการข้อ ๒๒ การนําเงินกองทุนสวัสดิการไปจัดหารายได้หรือผลประโยชน์ ให้เป็นไปตามที่คณะกรรมการกําหนด ในกรณีที่คณะกรรมการ อนุมัติให้ข้าราชการนําเงินกองทุนสวัสดิการไปเป็นทุนจัดหาประโยชน์ในกิจการใดๆ ให้ข้าราชการผู้ซึ่งได้รับมอบหมายนําเงินรายได้จากกิจการนั้น ส่งต่อเหรัญญิกโดยเร็ว สําหรับเงินกองทุนสวัสดิการที่ได้รับอนุมัติให้นําไปเป็นทุนในการดําเนินการให้รีบส่งคืน กองทุนสวัสดิการภายใน 30 วัน พร้อมบัญชีรับจ่ายและเอกสารที่เกี่ยวข้อง เมื่อเสร็จภารกิจหรือเมื่อเลิกดําเนิน กิจการนั้นแล้วข้อ ๒๓ ให้กรรมการและเลขานุการคณะกรรมการหรือผู้ที่คณะกรรมการมอบหมายจัดทํา รายงานผลการดําเนินงานในปีที่ผ่านมาเสนอคณะกรรมการเพื่อพิจารณาข้อ ๒๔ ให้เหรัญญิกเป็นผู้รับผิดชอบการเงินทั้งปวงของเงินกองทุนสวัสดิการ รวมทั้งจะต้องจัดทําและเก็บรักษาบัญชีรายรับ-รายจ่าย บัญชีทรัพย์สิน หนี้สิน ตลอดจนบัญชีอย่างอื่น ที่จําเป็นเพื่อแสดง ฐานะการเงินและผลการดําเนินงานของสวัสดิการกรมบังคับคดีข้อ ๒๕ ให้เปิดบัญชีฝากเงินกองทุนสวัสดิการไว้กับธนาคารพาณิชย์ หรือสหกรณ์ออมทรัพย์ กระทรวงยุติธรรม ตามที่คณะกรรมการกําหนด โดยให้มีบัญชีเงินฝากประจําไม่น้อยกว่า 10 ล้านบาทด้วย เพื่อการออมทรัพย์ให้เกิดดอกผลเป็นรายได้ของกองทุนสวัสดิการข้อ ๒๖ การรับเงินหรือทรัพย์สิน ต้องออกใบเสร็จรับเงินหรือใบรับให้เป็นหลักฐานทุกครั้ง และให้ผู้รับเงินหรือทรัพย์สินบันทึกจํานวนเงินหรือรายการทรัพย์สินที่รับไว้ในใบสําคัญการรับด้วยข้อ ๒๗ การรับเงินเป็นเงินสด เช็ค คราฟหรือตราสารอื่นใดที่ได้รับในแต่ละวัน ให้นําฝากธนาคารในวันนั้น เว้นแต่ได้รับหลังจากเวลาปิดบัญชีของสวัสดิการกรมบังคับคดี ให้นําฝากในวันทําการถัดไปข้อ ๒๘ การจ่ายเงินกองทุนสวัสดิการต้องเป็นไปตามวัตถุประสงค์ของสวัสดิการกรมบังคับคดีและตามหลักเกณฑ์และวิธีการที่คณะกรรมการประกาศกําหนด หรือตามมติของคณะกรรมการ ข้อ ๒๙ การจ่ายเงิน ให้ประธานกรรมการหรือผู้ที่คณะกรรมการมอบหมายมีอํานาจอนุมัติจ่าย เงินกองทุนสวัสดิการได้คราวละไม่เกิน 500,000 บาท หากเกินกว่าจํานวนดังกล่าวต้องให้คณะกรรมการเห็นชอบ ข้อ ๓๐ การจ่ายเงินทุกรายการจะต้องมีเอกสารใบสําคัญจ่าย หรือหลักฐานการจ่ายประกอบรายการข้อ ๓๑ การสั่งจ่ายเงินหรือเช็คจากบัญชีเงินฝากเงินกองทุนสวัสดิการให้ประธานกรรมการ หรือกรรมการที่คณะกรรมการมอบหมายฝ่ายหนึ่งลงนามร่วมกับผู้อํานวยการกองบริหารการคลังหรือเหรัญญิกอีกฝ่ายหนึ่งลงลายมือชื่อร่วมกัน 2 คนข้อ ๓๒ ให้เหรัญญิกเก็บรักษาเงินสดไว้ได้ภายในวงเงินไม่เกิน 50,000 บาท ส่วนที่เกิน ให้นําฝากสถาบันการเงินตามข้อ 25 เว้นแต่เงินสดหรือเช็คที่ได้รับภายหลังจากเวลาที่สถาบันการเงินปิดทําการแล้ว หรือเงินสดที่เบิกมาเพื่อสํารองจ่ายก็ให้เก็บรักษาไว้ได้ แต่จะต้องนําฝากก่อนปิดบัญชีในวันทําการถัดไปข้อ ๓๓ สมุดบัญชี เอกสารหลักฐาน และใบสําคัญทางการเงินทุกฉบับที่ผู้สอบบัญชีได้ตรวจสอบ และรับรองเรียบร้อยแล้ว จะต้องเก็บรักษาไว้เป็นเวลาไม่น้อยกว่า 5 ปี จึงจะทําลายได้ข้อ ๓๔ ให้จัดทําบัญชีของกองทุนสวัสดิการและรักษาไว้ซึ่งระบบบัญชีที่เหมาะสมแก่กิจการ สวัสดิการ โดยแยกตามประเภทงาน ลงรายการรับและจ่ายเงิน สินทรัพย์และหนี้สินที่เป็นอยู่จริงตามประเภทกิจกรรม พร้อมด้วยข้อความอันเป็นที่มาของรายการดังกล่าวข้อ ๓๕ ให้มีการจัดทํารายงานการเงินประจําเดือนเสนอคณะกรรมการสวัสดิการเพื่อทราบ และจัดส่งผู้ตรวจสอบภายในของกรมบังคับคดีภายในวันที่ 10 ของเดือนถัดไป และการปิดบัญชีประจําปีปฏิทิน ให้จัดทํางบการเงินส่งให้ผู้สอบบัญชีที่คณะกรรมการแต่งตั้งตรวจสอบภายใน 45 วัน นับตั้งแต่วันสิ้นปีบัญชี ให้ผู้สอบบัญชีทําการตรวจสอบและรับรองบัญชีให้แล้วเสร็จภายใน 30 วัน นับแต่วันที่ได้รับรายงานการเงิน และเสนอคณะกรรมการเพื่ออนุมัติรายงานการเงิน แล้วให้คณะกรรมการประชาสัมพันธ์ให้สมาชิกทราบโดยทั่วกัน ตามที่คณะกรรมการกําหนดข้อ ๓๖ การเงิน การบัญชี และการตรวจสอบเงินกองทุนสวัสดิการนอกเหนือจากที่กําหนดไว้ในระเบียบนี้ ให้ดําเนินการตามระเบียบสํานักนายกรัฐมนตรีว่าด้วยการจัดสวัสดิการภายในส่วนราชการ พ.ศ. 2547ข้อ ๓๗ กรณีที่มีปัญหาหรือข้อโต้แย้งเกี่ยวกับระเบียบนี้ ให้เสนอคณะกรรมการพิจารณาชี้ขาด คําวินิจฉัยของคณะกรรมการให้ถือเป็นที่สุดหมวด ๕ บทเฉพาะกาล---------------------ข้อ ๓๘ การใด มติ ข้อกําหนด ข้อบังคับ ระเบียบคําสั่ง หรือประกาศใดๆ ที่ได้ดําเนินการหรือ ออกเพื่อการจัดสวัสดิการกรมบังคับคดีก่อนวันที่ระเบียบนี้ใช้บังคับ ให้คงดําเนินการและใช้บังคับต่อไป โดยอนุโลมเท่าที่ไม่ขัด หรือแย้งกับระเบียบนี้จนกว่าจะดําเนินการออกประกาศคณะกรรมการสวัสดิการกรมบังคับคดี ทั้งนี้ ให้ดําเนินการภายใน 120 วัน นับแต่วันที่ระเบียบนี้มีผลใช้บังคับผู้มีอํานาจลงนาม - ประกาศ ณ วันที่ 29 เมษายน พ.ศ. 2562 (นางสาวรื่นวดี สุวรรณมงคล)อธิบดีกรมบังคับคดีประธานกรรมการสวัสดิการกรมบังคับคดี